ইম্ফাল, মার্চ ১২ : সাহিত্য একাদেমী, নিউ দিল্লীগী মণিপুরী লেঙ্গুয়েজ এদভাইজরি বোর্দকী কনভেনার ওইনা প্রোঃ রাজেন তোইজাম্বা খনখ্রে।  মণিপুর য়ুনিবার্সিতিগী মণিপুরী দিপার্তমেন্ততা প্রোফেসর ওইরম্বদগী মমাঙগী চহীদা থবক্তগী পোত্থাখিবা রাজেন তোইজাম্বা মণিপুরী সাহিত্য, থিয়েটার অমসুং কালচারদা থৱায় য়াওজবা মীশক্নি।  দ্রামাগী লাইরিক অমসুং নৈন-ৱারেংগী লাইরিক কয়া ইদুনা ফোঙখ্রে।
 মহাক সাহিত্য একাদেমীগী এৱার্দি অমা ওইবা খক্তা নত্তনা হৌখিবা মমাঙগী টার্ম ২০১৩-১৭ দসু সাহিত্য একাদেমী জেনারেল কাউন্সিল, নিউ দিল্লীগী মেম্বার ওইখি।  ইস্টার্ন জোনেল কালচারেল সেন্টার, দিমাপুরগী মেম্বারসু ওইরম্মী।  মণিপুরী সাহিত্য পরিষদ, ইম্ফালনা মাইস্নাম ওজা তোম্বী ক্রিতিক এৱার্দ ২০১১ অমসুং লৈকোল (লৈমরোল খোর্জৈকোল) না থিয়াম রাধেশখী এৱার্দ, ২০১৪ পীদুনা ইকায়খুম্নবা লৈখ্রে। 